Document ID: 31979R2832

ΚΑΝΟΝΙΣΜΟΣ (ΕΟΚ) αριθ. 2832/79 ΤΗΣ ΕΠΙΤΡΟΠΗΣ της 14ης Δεκεμβρίου 1979 περί αλλαγής ημερομηνίας παραλαβής του τιθεμένου προς πώληση βοείου κρέατος από τους οργανισμούς παρεμβάσεως βάσει του κανονισμού (ΕΟΚ) αριθ. 2374/79
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος(1), όπως τροποποιήθηκε τελευταία από τον κανονισμό (ΕΟΚ) αριθ. 425/77(2), και ιδίως το άρθρο 7 παράγραφος 3,
Εκτιμώντας:
ότι ο κανονισμός (ΕΟΚ) αριθ. 2374/79 της Επιτροπής(3), όπως τροποποιήθηκε τελευταία από τον κανονισμό (ΕΟΚ) αριθ. 2702/79(4), καθορίζει ορισμένες τιμές πωλήσεως του βοείου κρέατος που έχουν παραλάβει οι οργανισμοί παρεμβάσεως προ της 30ής Ιουνίου 1979- ότι η κατάσταση των αποθεμάτων αυτών είναι τέτοια ώστε κρίνεται σκόπιμο να αντικατασταθεί αυτή η ημερομηνία από αυτήν της 31ης Ιουλίου 1979-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η ημερομηνία της "30ής Ιουνίου 1979" που αναγράφεται στο άρθρο 4 του κανονισμού (ΕΟΚ) αριθ. 2374/79 αντικαθίσταται από την ημερομηνία της "31ης Ιουλίου 1979".
Άρθρο 2
Ο παρών κανονισμός αρχίζει να ισχύει την 27η Δεκεμβρίου 1979.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 14 Δεκεμβρίου 1979.

Labels: 3
2
17
4